PÁLYÁZATI FELHÍVÁS 2017

**a társasházak és a szövetkezeti lakóépületek felújítására**

A Budapest Főváros XV. kerületi Önkormányzat **Városüzemeltetési, Intézményműködtetési, Köztisztasági és Közrendvédelmi Bizottsága (továbbiakban: Bizottság)** pályázatot hirdet, a XV. kerületi 5 lakásos vagy ennél nagyobb lakásszámú társasházak és szövetkezeti lakóépületek közös tulajdonban álló épületrészeinek, elemeinek felújítására elnyerhető kamatmentesen visszatérítendő támogatására.

**PÁLYÁZATI FELTÉTELEK:**

1. A pályázaton azok a XV. kerületi 5 lakásos vagy ennél nagyobb lakásszámú társasházak és szövetkezeti házak vehetnek részt, ahol az önkormányzati tulajdoni hányad nem éri el az 50 %-ot.Pályázni a mellékelt Jelentkezési adatlap (2. sz. melléklet) és a jelen kiírás szerinti dokumentumok hiánytalan benyújtásával lehet.
2. **A támogatás a következő célokra igényelhető:**
* teljes homlokzat hőszigetelése, padlás hőszigetelés,
* homlokzatvakolás, színezés,
* az épület bejáratának, előtérének akadálymentesítése,
* magastető szerkezeti elemeinek, héjalásának felújítása, cseréje,
* lapostető hő- és csapadékvíz elleni szigetelése,
* kémények felújítása, bélelése,
* födémek, függőfolyosók, erkélyek, egyéb szerkezeti elemek felújítása,
* felvonók, lépcsőházak, szellőző berendezések felújítása,
* az alapító okirat szerint közös tulajdonban lévő gépészeti és elektromos vezetékhálózat részleges, vagy teljes felújítása, cseréje.

A homlokzat hőszigetelése, színezése esetén a nyertes Pályázónak a kivitelezési munkák megkezdése előtt a Polgármesteri Hivatal Főépítészi Irodájával kell egyeztetnie. (1153 Bp. Bocskai u. 1-3. C. épület I. em. 116-119. iroda; tel: 305-3352)

Nyertes pályázat esetén a pályázati anyagban megjelölt munkák kivitelezése leghamarabb a támogatási szerződés mindkét fél által történő aláírását követően kezdhető meg.

1. **A támogatás jellege és nagysága:**

A pályázatban szereplő felújítási munkák támogatása utófinanszírozással, a felújítás műszaki átadás-átvételét és a kivitelezésre vonatkozó elszámolását követően történik. Az elnyert támogatást az Önkormányzat az összeg lehívását követően legfeljebb öt évig terjedő időtartamra kamatmentes, havi egyenlő részletben történő visszafizetési kötelezettség vállalása mellett, felújítási támogatásként biztosítja, melynek nagysága a pályázat elbírálásakor elfogadott felújítási bruttó összköltség maximum 50 %-a lehet.

Az egy pályázónak nyújtandó egyösszegű támogatás felső határa 5 millió forint.

A Bizottság döntését követően a műszaki tartalom nem módosítható, továbbá a Bizottság által megítélt támogatási összeg utólag akkor sem növelhető, ha a kivitelezési összeg váratlan kiadások miatt meghaladja pályázatban közölt beruházási költségeket.

Amennyiben az elbírálást követően a munkálatok költsége a pályázati anyagban szereplő végösszeghez képest csökken, a pályázó a Bizottság által megítélt teljes támogatási összegre akkor jogosult, ha az odaítélt támogatás a kivitelezés lecsökkent teljes összköltségének az 50%-át nem haladja meg. Ellenkező esetben a Támogatási szerződés módosítása szükséges a Bizottság támogatási összeg módosításáról szóló döntését követően.

1. **A támogatás nyújtásának feltételei:**
* A társas- illetve szövetkezeti háznak rendelkezni kell a felújítási összeg minimum 50 %-ával, melyről külön kell nyilatkoznia.
* A támogatást nyújtó a támogatás összegére meghatározott törlesztő részlet fizetésének elmaradása esetén az elmaradás után a Ptk-ban rögzített kamatot számol fel.
* A költségvetésben szereplő összeget meghaladó mindennemű kiadás 100 %-a a társas- illetve szövetkezeti házat terheli.
* A pályázat elnyerése esetén az Önkormányzat a társas- illetve szövetkezeti házzal, annak képviselője útján támogatási szerződést köt a pályázati kiírás **2**. sz. mellékletében foglaltak szerint.

A felújítási munkákra a kivitelezővel a társas- illetve szövetkezeti ház köt kivitelezési szerződést.

1. **A támogatást nyújtót megillető jogok:**
* az építkezés folyamatának mindenkori ellenőrzése,
* a támogatás felhasználásával kapcsolatos nyilvántartások, számlák, bizonylatok áttekintése.
1. **A pályázat szükséges mellékletei:**
* Jelentkezési adatlap
* Közgyűlési jegyzőkönyv, amely tartalmazza:
	1. a lakóépület pályázatra való jelentkezését,
	2. a közgyűlés által a felújítási munkákra beérkező ajánlatok közül elfogadott részletes, árazott költségvetést,
	3. homlokzat felújítás esetén fénykép az épület meglévő állapotáról,
	4. építési engedély köteles munkák esetén hatósági igazolást az építési engedély kérelem benyújtásáról, ez esetben nyertes pályázat esetén a támogatási szerződés megkötésének feltétele a jogerős építési engedély megléte,
* Nyilatkozat a felújítás összköltsége támogatási összegen felüli részének a rendelkezésre állásáról (a bevételekre és a forrásokra vonatkozó tételes költségvetés bemutatása),
* Felhatalmazó levél azonnali beszedési megbízásra (**2**. sz. melléklet)
* A fentieken túlmenően
	+ - a társasházaknak csatolniuk kell, a **3.** sz. melléklet és **5.** sz. melléklet szerinti nyilatkozatokat,
		- a lakásszövetkezeteknek csatolniuk kell a **4.** sz. melléklet, **5.** sz. melléklet, **6.** sz. melléklet szerinti nyilatkozatokat, (érintettség esetén a **7.** sz. melléklet szerinti nyilatkozatot).
1. **Az elbírálás szempontjai:**
* a pályázat alaki megfelelősége,
* a tervek megalapozottsága,
* városképi szempontok,
* elbírálásnál a következő pontok kerülnek preferálásra:
	1. teljes homlokzat hőszigetelése, színezése,
	2. élet- és balesetveszély elhárítás,
	3. az épület állagának romlását megakadályozó munkák,
	4. energiahatékony korszerűsítés, felújítás.

Hiányosan benyújtott pályázat esetén egyszer van lehetősége a pályázónak a hiánypótlásra, melyet legkésőbb az értesítést követő 15 napon belül kell teljesíteni. A pályázat érvénytelennek minősül az előírt tartalmi kellékek hiánya esetén.

1. **A pályázat elbírálása:**

A pályázatot a Bizottság bírálja el.

Felhívjuk a pályázók figyelmét, hogy az előírt feltételek megléte sem kötelezi az Önkormányzatot az igényelt támogatási összeg biztosítására, annak mértéke ugyanis a rendelkezésre álló pénzügyi forrás nagyságától, valamint az érvényes pályázatok számától függ. A pályázatok benyújtása a kiírást követően folyamatos a pályázati keret kimerüléséig, illetve a meghirdetett véghatáridőig. (ld.: 10. pont).

A Bizottság az adott pályázat elbírálásáról a benyújtást, illetve a hiánypótlást követően a soron következő ülésén dönt. A döntésről az elbírálást követő 15 napon belül postai úton értesíti a pályázót és a pályázat eredményét közzéteszi az Önkormányzat bpxv.hu honlapján.

**9. Az elszámolás menete:**

Pályázó a pályázatban vállalt felújítás 100%-os elkészültével értesíti a Városüzemeltetési Főosztály illetékes ügyintézőjét, aki a helyszíni bejárás eredményétől függően jogosult igazolni a munkák hiánytalan elvégzését.

Ezt követően a pályázónak el kell számolnia az előírásoknak megfelelően, az alábbi dokumentumok benyújtásával:

* műszaki átadás-átvételi jegyzőkönyv
* a teljes pályázati munkák számlái
* pénzforgalmi bizonylat az önrész kifizetéséről
* a kivitelező által benyújtott számlákról szóló kimutatás
* felhatalmazó levél azonnali beszedési megbízásra (**2**. sz. melléklet)
* A fentieken túlmenően
	+ - a társasházaknak csatolniuk kell, a **3.** sz. melléklet és **5.** sz. melléklet szerinti nyilatkozatokat,
		- a lakásszövetkezeteknek csatolniuk kell a **4.** sz. melléklet, **5.** sz. melléklet, **6.** sz. melléklet szerinti nyilatkozatokat, (érintettség esetén a **7.** sz. melléklet szerinti nyilatkozatot).

Az elszámolásról a Bizottság dönt. A pozitív döntést követően hívható le a támogatás összege a pályázó által.

1. **Pályázati kiírás:**

|  |  |
| --- | --- |
| Kihirdetés időpontja: | **2017. április 3. (hétfő)** |
| Kihirdetés módja: | A pályázati felhívás megtekinthető az Életképek c. újságban és az Önkormányzat honlapján. A pályázati adatlap letölthető a Önkormányzat Honlapjáról, vagy személyesen igényelhető a Polgármesteri Hivatal Városüzemeltetési Főosztályán, illetve Ügyfélszolgálati Irodán. |
| Beadási határidő: | **A pályázat benyújtása a kihirdetést követően a keret kimerüléséig folyamatos, a benyújtás végső határideje: 2017. szeptember 1. (péntek) 10.00 óra**  |
| Beadás és érdeklődés helye: | Budapest Főváros XV. kerületi Polgármesteri Hivatal, Városüzemeltetési Főosztálya (1153 Budapest, Bocskai utca 1-3. B épület 227. iroda) Tel.: 305-3183 |
| Elbírálás határideje: | **A pályázat benyújtása, a hiánypótlás beérkezése után****soron következő Bizottsági ülés, a 2017. októberi üléssel bezárólag** |

**11. A pályázaton elnyert támogatás érvényessége:**

A támogatási szerződés megkötésétől számított egy éven belül a kivitelezést be kell fejezni, az elszámolás legkésőbb a szerződés megkötésétől számított 1 évet követő 30 napon belül be kell nyújtani, ellenkező esetben a támogatási összeg nem igényelhető!

A támogatás forrása a Budapest Főváros XV. ker. Önkormányzat 2017. évi költségvetéséről szóló 5/2017. (III.1.) önkormányzati rendelet 3.1 melléklet, felhalmozási célú kölcsönök közötti „Társasházak felújítási pályázat” során 50 millió Ft-os keretösszegben biztosított.